यसको प्रमुख कारण अवैधानिक कामदारको संख्या बढ्नु हो । कोरियामा विभिन्न बहनामा प्रवेश गर्ने र लुकेर काम गर्ने प्रवृत्ति बढी छ । यसरी बस्नेहरुले नेपालमा रहेका आफ्ना परिवारजनलाई कानुनी रुपमा रकम पठाउने बाटो बन्द हुन्छ, जसले गर्दा हुण्डीलाई मलजल पुगिरहेको हुन्छ । दोस्रो, कोरियामा पनि कतिपय विकट ठाउँहरु छन्, जहाँ रहेका कृषि फार्म तथा कम्पनीहरुमा रहेका नेपालीहरुको बैंकसँग पहुँच हुन गाह्रो हुन्छ । खासगरी गैरकानुनी रुपमा बस्ने कामदारहरुले नै हुण्डीलाई विकल्पको रुपमा लिएको हुनुपर्छ ।
